Aritz Trueba

Aritz Trueba Agirrebeña (Donostia, 1980) gipuzkoar irudigile eta komikigilea, marrazkilari, diseinatzaile eta animatzailea da.  2019an argitaratu zuen bere lehen komiki albuma, Etxeberria anaien testuekin sortutako Buyan; Heriotzaren uhartea, geroago AEBn, Frantzian eta Espanian ere argitaratu dena.

 Ibilbidea 
EHUko Arte Ederren Fakultatean lizentziatu zen eta Sirimirifilms-en animazio-eskolak jaso zituen. Ondoren telebistarako marrazki bizidunen sorkuntzan lan egin zuen, eta enpresa bioteknologiko baten zerbitzu eta produktuak islatzeko animazio teknikak erabiliz lan egin zuen.

Garun-paralisia tratatzen duen Nafarroako Aspace zentro bereziko diseinatzaile eta ilustratzaile arduraduna izan zen 2004tik 2006ra bitartean, eta hainbat webgune, diseinu-euskarri eta album ilustratu garatu zituen.

DroBiosystems bioteknologia enpresaren hastapenetan parte hartu zuen. Enpresaren iruditegia (logotipoa, webgunea...) sortu zuen, baita animazio- eta diseinu-lanak garatu ere.

2008tik Ikastolen Elkarteko hainbat hezkuntza-proiektutan lan egin du baliabide digitalak sortzen. Animazioa, bideoa, komikia eta ilustrazioak landu ditu proiektu horietan.  Horietako lan batzuk dira hauek: Multimedia-jokoak; BTEK (Teknologiaren Interpretazio Zentrorako animazio-multimediak), IKASYS proiekturako animazio eta multimediak, EKI DBH eta LHko maila guztien animazio, bideo, infografia eta multimedia sorkuntza, eta gainera, 2022tik Ikastola aldizkariaren azalak eta bideoen sorkuntza.thumb|270x270px|"Interneten ere, lehen hitza euskaraz" kanpainaBeste hainbat elkarte eta erakunderekin ere aritu da lankidetzan irudiak, animazioak eta multimediak sortzeko, adibidez hauetan: 

 Interneten ere, lehen hitza euskaraz (Puntueus, Euskararen Kontseilua, Ikastolen elkartea, Sustatu, Berria, eitb, Eusko Jaurlaritza)  
 Euskararen herria ehuntzen (Euskaltzaindia) 
 Karmele filma eta Hondar ahoak telesailean (Txintxua Films)
 Ingurumenaren Nazioarteko Egunerako ilustrazio bat DBUS Donostiako Tranbia Konpainia publikoarentzat
 Winnipeg, el barco de la esperanza animazio-pelikulako pertsonaia nagusiak diseinatu eta trailer-aren irudiak sortu zituen Beñat Beitiarekin batera.

 Komiki liburuak 

 ezkerrera|thumb|Xabier Etxeberria, Garluk Agirre, Aritz Trueba eta Martin Etxebarria San Diegoko nazioarteko komikialdian 2019an.BUYAN, Heriotzaren uhartea Etxeberria anaiekin eta Josu Igoarekin batera garatu zuen komikia da (2019). Estatu Batuetan ere argitaratu da Insight Comics argitaletxearen eskutik, eta Frantzian ere bai. Gainera, 2020an telefono mugikorrentzako aplikazio edo app formatuan atera zuten, Android zein iOS sistementzat. Paperezkoak uzten ez duen hainbat gauza ditu: mapa interaktiboa (behean), aurkibidea, hizkuntza-aldaketa, efektuak (arretaz begiratu artikulua ilustratzen duen irudiaren 3D efektuan), gailuaren sentsoreen bidezko animazioak, glosarioa... Komikiak gozatzeko beste modu bat, etorkizuneko modua, beharbada.
 Oreina: marea gora, marea behera bitakora kaiera, Oreina filmaren bitakora koadernoa egin zuen (2018).

 Multimedia-jokoak 
 Irristalari, munduan ibiltari.
 Bizi-bizi arranoa, zehatz-mehatz hontza
 Xagu eta Xiga, Baga Biga
 Herrien Europa
 Ttantto
 Sariak 

 2023: Natasha komikia hautagai izendatua izan zen Euskadi Literatura Sarietan.
 2022: Natasha komikia hautagai izendatua izan zen Premio ZONA CÓMIC MEJOR TEBEO NACIONAL.
 2020: Hautagai izendatua izan zen PRIX DE LA VILLE DE SERIGNAN 2020 sarian.
 2016: Donostiako Inauterietako kartelaren diseinua.

 2015: Behobia-Donostia lasterketaren kamisetaren diseinua.

 Erreferentziak 

 Ikus, gainera 
Koldo Almandoz
Farmazia beltza

 Kanpo estekak 
 Aritz Truebaren webgune profesionala

 «Aritz Trueba» Komikeri blogean, Euskarazko komikien bloga.

Kategoria:Euskal Herriko ilustratzaileak
Kategoria:Euskal Herriko komikigileak
Kategoria:Euskarazko komikigileak